Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1 in 114/23, v nadaljevanju ZDR-1) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU)

**Upravna enota Ruše, Mariborska cesta 31, 2342 Ruše objavlja:**

**javno objavo za zasedbo strokovno-tehničnega delovnega mesta za nedoločen čas, za polni delovni čas**

**STROKOVNI SODELAVEC VII/2-II, V SLUŽBI ZA SKUPNE ZADEVE (šifra DM 115)**

Poleg splošnih pogojev, ki jih določajo predpisi s področja delovnega prava, morajo kandidati izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja), ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).
* najmanj 3 leta delovnih izkušenj

Naloge delovnega mesta:

* izvajanje zahtevnih strokovnih nalog na delovnem področju,
* sodelovanje pri izvedbi postopkov, pripravi gradiva in vodenje potrebnih evidenc,
* izvajanje nadzora nad pravilnim in pravočasnim izvajanjem pogodbenih obveznosti,
* priprava zahtevnejših analiz, informacij, poročil in drugih gradiv,
* preverjanje skladnosti dokumentov (računov, pogodb, naročilnic, potnih nalogov) z zakonskimi določili,
* priprava predloga in izvajanju proračuna,
* naloge povezane z blagajniškim poslovanjem,
* pripravljanje predlogov za nabavo, naročilnic, potnih nalogov in obračun le-teh,
* zbiranje urejanje ter pripravljanje podatkov za izdelavo analize o finančnem poslovanju,
* pripravljanje letnih poročil,
* vnos, vodenje, ažuriranje osnovnih sredstev,
* naloge na področju izvršb oziroma terjatev,
* izpolnjevanje statističnih poročil,
* načrtovanje finančnih izdatkov in priprava poročil o primanjkljajih in presežkih,
* priprava in vodenje inventure,
* izvajanje nalog na področju nabave in spremljanje zalog,
* opravljanje drugih nalog delovnega mesta po odredbi nadrejenega.

Prijava kandidata mora vsebovati pisno izjavo:

* da izpolnjuje pogoj glede zahtevane izobrazbe (razvidna mora biti stopnja/raven in smer izobrazbe), datum (dan, mesec, leto) zaključka izobraževanja ter ustanova, na kateri je bila izobrazba pridobljena;
* da izpolnjuje pogoje glede delovnih izkušenj.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. Kandidate naprošamo, da izpolnijo priloženi obrazec.

Z izbranim kandidatom bo sklenjeno delovno razmerje za nedoločen čas na delovnem mestu strokovni sodelavec VII/2-II (šifra DM 115), s polnim delovnim časom. Izbrani kandidat bo delo opravljal v prostorih Upravne enote Ruše, Mariborska cesta 31, 2342 Ruše, oziroma drugih uradnih prostorih kjer upravna enota opravlja svoje naloge.

Kandidat pošlje pisno prijavo na priloženem obrazcu **»Strokovni sodelavec VII 2 II sifra DM 115 obrazec za prijavo«** v zaprti ovojnici z oznako: **»Prijava na delovno mesto, strokovni sodelavec VII/2-II«**, na naslov: Upravna enota Ruše, Mariborska cesta 31, 2342 Ruše, in sicer v roku 3 delovnih dni po objavi na spletnem portalu GOV.SI in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.ruse@gov.si](mailto:ue.ruse@gov.si) pri čemer veljavnost elektronske prijave ni pogojena z elektronskim podpisom. Če je prijava poslana po pošti, se šteje da je pravočasna, če je oddana na pošto priporočeno in sicer najkasneje zadnji dan roka za prijavo.

Kandidati bodo o izbiri pisno obveščeni v osmih dneh po zaključenem postopku izbire. Obvestilo o končani izbiri bo objavljeno na [www.gov.si/zbirke/delovna-mesta](http://www.gov.si/zbirke/delovna-mesta).

Informacije v zvezi z javno objavo daje Karmen Pukmeister vsak dan med 9. in 11. uro, na telefon 02/6690697.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.